23.2.2023
SL
Uradni list Evropske unije
L 58/223 EVROPSKI PARLAMENT
POGLAVJE 3 2 — IZVEDENSKA MNENJA IN INFORMACIJE: PRIDOBIVANJE, ARHIVIRANJE, PRIPRAVA IN ŠIRJENJE (nadaljevanje)
321
(nadaljevanje) — obveznosti Evropskega parlamenta v skladu z mednarodnimi in/ali medinstitucionalnimi sporazumi o sodelovanju ter prispevek Evropskega parlamenta za finančne stroške, povezane z upravljanjem zgodovinskih arhivov Unije v skladu z Uredbo (EGS, Euratom) št.
354/83, — stroške Evropskega vozlišča za znanstvene medije, ki deluje pod nadzorom skupine Evropskega parlamenta za presojo znanstvenih in tehnoloških možnosti (STOA), pri izboljševanju stikov med Evropskim parlamentom, znanstveno skupnostjo in mediji, zlasti da se spodbudi mreženje, usposabljanje in posredovanje znanja.
To med drugim zajema: — organizacijo ustreznih dejavnosti in ukvarjanje z izdatki (na primer potne stroške, nastanitev in gostinske storitve), povezane s povabili novinarjem, deležnikom in drugim strokovnjakom na te dejavnosti, — vzpostavitev in vzdrževanje mrež na stičišču med Evropskim parlamentom, znanstveno skupnostjo in mediji, — organizacijo seminarjev, konferenc in tečajev o najnovejših znanstvenih in tehnoloških dosežkih in težavah ter o naravi in učinkovitosti znanstvenega novinarstva, — zbiranje strokovnih informacij in analiz akademskih krogov, medijev in drugih akterjev na področju znanosti in tehnologije v korist oblikovalcev politik in državljanov, — zagotavljanje večje razpoložljivosti raziskav Evropskega parlamenta in drugega ustreznega gradiva s področja znanosti in tehnologije prek tiskanih, avdiovizualnih in drugih sredstev, — razvoj tehnik in metod za boljše opredeljevanje in širjenje zanesljivih virov na področju znanosti in tehnologije, — podporo namestitvi, nadgradnji in uporabi vrhunske tehnične opreme in medijskih zmogljivosti v podporo omenjenemu dialogu, — razvojem tesnejšega sodelovanja in nasploh vezi med Evropskim parlamentom, ustreznimi medijskimi hišami ter univerzami in raziskovalnimi centri na tem področju, med drugim s promocijo vloge v medijih in dela Evropskega vozlišča za znanstvene medije ter njegove dostopnosti državljanom.
Ta sredstva so lahko namenjena tudi podpori dialoga med Evropskim parlamentom in univerzitetno skupnostjo, mediji, možganskimi trusti in državljani, in sicer v zvezi s prihodnjimi dejavnostmi na področju dolgoročnih trendov, ki jih bodo obravnavali odločevalci v Evropski uniji in so povezani z znanostjo, a tudi širše, prek seminarjev, publikacij in drugih zgoraj navedenih dejavnosti.
Znesek namenskih prejemkov v skladu s členom 21(3) finančne uredbe je ocenjen na 100 EUR.
Pravna podlaga
Uredba Sveta (EGS, Euratom) št.
354/83 z dne 1. februarja 1983 o odpiranju za javnost arhivskega gradiva Evropske gospodarske skupnosti in Evropske skupnosti za atomsko energijo (UL L 43, 15.2.1983, str. 1).